РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број:06-2/29-22

4. фебруар 2022. године

Б е о г р а д

ЗАПИСНИК

63. СЕДНИЦЕ ОДБОРА ЗА ФИНАНСИЈЕ,РЕПУБЛИЧКИ БУЏЕТ

И КОНТРОЛУ ТРОШЕЊА ЈАВНИХ СРЕДСТАВА,

ОДРЖАНЕ 4. ФЕБРУАРА 2022. ГОДИНЕ

Седница је почела у 11,05 часова.

Седници је председавала др Александра Томић, председник Одбора.

Седници су присуствовали чланови Одбора: Зоран Бојанић, Оливера Пешић, Соња Влаховић, Братимир Васиљевић, Ана Чарапић, Золтан Пек и Милорад Мијатовић.

Седници су присуствовали заменици чланова Одбора: Адријана Пуповац, (заменик Душка Тарбука), Велибор Милојичић (заменик Горана Ковачевића) и Марина Мирковић (заменик Љиљане Кузмановић Вујаковић).

Седници нису присуствовали чланови Одбора: Верољуб Арсић, Никола Јоловић, Бобан Бирманчевић, Душан Бајатовић, Владимир Маринковић и Војислав Вујић, нити њихови заменици.

Седници су присуствовали и: Весна Јевтић из Сектора за буџет у Министарству финансија и Алмира Медуњанин из Агенције за спречавање корупције.

На предлог председника Одбора, Одбор је једногласно (10 гласова за) утврдио следећи:

Дневни ред:

1. Разматрање Предлога закона о финансирању политичких активности, који је поднела Влада (број 011-87/22 од 17. јануара 2022.године), у појединостима;

Пре преласка на рад по утврђеном дневном реду Одбор је једногласно (са 11 гласова за) усвојио записник са 62. седнице Одбора.

**ПРВА ТАЧКА : Разматрање Предлога закона о финансирању политичких активности, који је поднела Влада (број 011-87/22 од 17. јануара 2022.године), у појединостима;**

Весна Јевтић и Алмира Медуњанин су укратко образложиле Мишљење Владе о амандманима на овај Предлог закона.

На основу члана 156. став 3. Пословника Народне Скупштине, Одбор је једногласно (11 гласова за) одлучио да поднесе следећи

И З В Е Ш Т А Ј

Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о финансирању политичких активности.

Одбор је одлучио да предложи Народној скупштини да **прихвати** следеће амандмане:

* на члан 21. који је поднео народни посланик Владан Глишић и
* на члан 28. који су заједно поднели народни посланици Ђорђе Милићевић, Снежана Пауновић, Дијана Радовић и Угљеша Марковић.

Одбор је одлучио да предложи Народној скупштини да **одбије** следеће амандмане:

* на члан 25. са исправком који су заједно поднели народни посланици Шаип Камбери, Енис Имамовић, Селма Кучевић, Надије Бећири, Мирсад Хоџић и Аргјенд Бајрами;
* на члан 25. који је поднео народни посланик Владан Глишић и
* на члан 26. који су заједно поднели народни посланици Ђорђе Милићевић, Снежана Пауновић, Дијана Радовић и Угљеша Марковић.

За известиоца Одбора на седници Народне скупштине одређена је др Александра Томић, председник Одбора.

Седница је завршена у 11,15 часова.

Седница је тонски снимана.

СЕКРЕТАР ОДБОРА ПРЕДСЕДНИК

Тијана Игњатовић др Александра Томић